
Rita Mkrtchyan (Armenio) 


-— Amike al unu el bonegaj 
verkistinoj — Julia Sigmond 


Senlacaj manoj verkas, skribas, 
Disdonas la belecon kaj bonecon, 
Eterna sent” plenigas koron, 


Valoras pli ol la arĝent' aŭ oro. 


Rigardo laca, la ridet' mistera, 
Multkolorigas tagojn grizajn, 
Animon tusas vort” sincera, 


Eĉ, se ne estas Mona Liza. 


Okuloj iĝas diafanaj pro la larmoj 
Kaj en la strofoj— tuta viv” per "skizoj", 
Ŝi "pentras" siajn pensojn sur la paĝoj, 


Eĉ, se ne estas Mona Liza! 





Marto 10 


“ Du el ŝiaj belegaj poemoj mi tradukis armenlingve. 


Rememoro pri Julia Siemond 


En nia Esperanta vivo mi renkontas 
multajn samideanojn, iujn ni ekvidas kaj 
konatiĝas, aliujn ekkonas per korespondado. 
Sed, estas interese, ke nur en Esperantujo (mi 
pri ĉi-tio jam skribis kaj parolis) la amikeco 


preskaŭ ne finiĝas (eble estas mur kelkaj 





la 31-a jaro  http://www.elerno.cn/penseo/penlisto.htm 


esceptoj). En rondo de similaj homoj ni povas 
renkonti verajn amikojn, homojn, kiuj iĝas 
proksimaj de unua saluta vorto, rideto, 
interparolo, letero. 

El ĉi tiuj homoj estis Julia Sigmond. Ŝia 
enmeto en originala kaj traduka Esperanta 
literaturo estas granda kaj valora. Ŝi estis 
premita en Belartaj konkursoj, verkis kaj 
eldonis siajn poemojn, rakontojn, novelojn 
preskaŭ ĝis la fino de la vivo. Eble pri ĉi-tio 
rakontos, skribos esperantistoj, kiuj pli bone 
konis faman verkistinon persone. Mi konas ŝin 
per leteroj, per korespondado. Ŝia alvoko 
—Kara amikino — estis tiel varma kaj sincera, 
same, kiel ŝiaj poemoj kaj rakontoj. En Ŝia 
rakontvolumo Mi ne estas Mona Liza, en 
poemoj, estis sentebla kaj kredo al pli bona 
estonto, kaj espero, kaj sopiro, kaj doloro. 

Julia S1gmond tre ŝatis konversacu kaj per 
la verkoj, kaj per korespondado. En ŝia La 
Skribistino ŝ1 mem skribis — La korespondado 
iĝis mia ĉefa hobio. De unua ŝia retletero 
aperis sento, ke ni amikiĝis antaŭ multaj, 
multaj jaroj, kaj povis pri ĉio konversacii. Ŝi 
estis bonrilata kun ĉiuj korespondamikoj. 
Kiam mi tralegis ŝiajn verkojn kaj tradukis la 
poemojn, mi komprenis, ke ne tiel multas 
apud ni la homoj, kiuj parolas ne nur per lipoj, 
sed ankaŭ anime. lam mi sendis unu el miaj 
modestaj poemoj al la korespondamiko, kaj li 
skribis — Dankon pro konfido. Jen la vorto, per 
kiu mi povas karakterizi Julia Sigmond. Ŝi 
estis konfidema kaj sincera, estis fidela kaj al 
Esperanto, kaj al la agado de ŝia tuta vivo, kaj 
al siaj familianoj, kaj al la geamikoj. 

Ni vivas en ege malfacila tempo, ĉiutage 


informiĝas pri tragikaj novaĵoj, sed ni bezonas 

dum vivo bonajn, belajn verkojn. Homa koro 
atendadas lumon de varmaj, amikaj vortoj. 
Similan lumon donacis al ni Julia Sigmond, 
kies libretoj ŝajne estas en biblioteko de multaj 
esperantistoj, ĝojigos nin ĉiam! 

Rita Mkrtchyan 


Maria Nazareĉ Laroca (Brazilo) 





Eĉ kiam mi iros tra valo de densa mallumo, mi ne 
timos malbonon, ĉar Vi estas kun mi; Via bastono kaj 
apogilo trankviligos min. (Psalmo 23:4) 

En la skatolo mistera 

de la bela Pandora 

ankoraŭas espero, 

la parfumo el ĝojo, 

kiu nutras kuraĝon, 

kaj fortigas la koron. 

Juiz de Fora, 13/02/2020. 


(Vide unkto 


Tial ankaŭ ni, havante ĉirkaŭ ni tian nubegon da 
atestantoj. (Hebreoj, 12:1) 

Ni vivas trempitaj 

en la penso de Dio; 

tamen multaj el ni 

estas ribelemaj fiŝoj, 

kiuj ĉiam neadas 

la ekziston de l' oceano. 

Juiz de Fora, 15/02/2020. 


Eto (Ĉinio) 


Printemp' alvenas kun paletro kaj peniko. 
Ŝi farbas montojn plene verde kun tenero, 
kaj Smiras per junverd” la ŝosojn de saliko, 


junverde herbojn laŭ la bordoj de rivero. 


La ruĝon donas ŝi al floroj de persiko, 


penseo 


la blankon al prunfloroj en la ventleĝero, 
helflavon al sovaĝaj floroj per liriko, 


kaj brilan bluon malavare al ĉielo. 


Sur kampoj oni plugas teron laboreme, 
kaj sarkas, semas Ja senĉese dum taglumo, 


dumnokte babiladas en la hejm' senĝene. 


Kvazaŭ komforte en printempa la brakumo 
sin kaŝas ili en varmejo senĉagrene 


kaj ĝuas familian ĝojon sub la luno. 


Yanke (Ĉinio) 


Mia kensŭa ualanika 


Ne parolu pri la rasoj blanka, flava kaj nigra, 
nek pri virineco, vireco kajinfaneco, 

nek pri maljuneco kaj juneco, 

nek pri ranguleco kaj plebaneco, 

nek pri riĉeco kaj povreco, 

nek pri la disvolvinteco kaj disvolvanteco, 
nek pri antaŭeco kaj postiĝinteco, 

ĉar ĉiuj belaj kaj fatasstaj vortoj 

fariĝas polvo kaj nenio. 

Viruso, kronviruso, nova kronviruso 

Jam voras ĉion sendistinge. 

Ĝi forprenas vivojn de homoj 

blankaj, flavaj kaj nigraj, 

inaj, viraj kaj infanaj, 

junaj kaj maljunaj, 

riĉaj kaj malriĉaj, 

altrangaj kaj sensignifaj. 

Ĝi invadas ĉiujn angulojn de la mondo, 
turmentas kaj murdas ĉion kaj ĉiujn 

kruele, tirane, malvarmsange kaj senkompate. 
Antaŭ ĝi neniu ĝuas rajton, liberecon 

iri, paroli, manĝi, vojaĝi, eĉ seksumi. 
Viruso, kronviruso, nova kronviruso 
konstruas tombojn, tumulojn, sepultejojn 
por ni ĉiuj, por la tuta homaro. 

Ĉu vere gravas oro, petrolo kaj aliaj riĉaĵoj?! 
Kial lanĉi militon al samvilaĝanoj de l' 


terglobo?! 

Ho, homidoj, vi ĉiuj eraras, misas kaj trompas 


vin mem. 
Vekiĝu, forĵetu iluzion kaj turnu 
viajn pafilojn kaj kanonojn al la demono, 
al nia komuna malamiko, 


viruso, kronviruso, nova kronviruso! 


Hans-Georg Kaiser (Germanio) 


lii V p n 
Vipino blonda, tre senpruda, 
tra strato Iris tute nuda. 


La viroj miris stulte gape, 


sed ŝia vipo krakis frape. 


La belulino kun la vipo 
ne ZOrgis sin pri onta gripo, 
ŝi fiajn knabojn batis krude, 


volupte, tamen preskaŭ lude. 


Ne ĉiuj trovis tion aĉa, 
doloro estas ankaŭ plaĉa. 
Se belulin' la vipon svingas, 


virsklavojn tio eĉ distingas. 


Adoras viroj tentajn sinojn 
kaj kompreneble fortajn inojn. 
Se al virvir' la felo jukas, 


sovaĝofloron li sin plukas. 


Tion ni spertis Ĉiuj: 





La cirko estas veninta! 

Jam staras la grandega tendo, 

ĉie ekbrilas la lumĉenoj, 

kaj sur la pinto de la tendo 

lumas alloge la nomo de la cirko. 
Post la balustrado oni aŭdas jam 
la trumpetadon de elefanto, 


el karavano de la cirkartistoj 

penseo 


elsonas sentimentala buŝharmoniko. 
Ni jam staras en la vicoj kaj 

ŝovas kaj puŝas nin antaŭen. 

Tiam ni sidiĝas inter la stangoj kaj 
mastoj, 

tiel, ke ni bone povas vidi ĉion, 

ĉar la cirko estas la plej bela 

el ĉiuj lumfestoj por la okuloj. 

La atmosfero estas ekscitiga. 

La orkestro elprovas iun viglan 
latinan ritmon kaj de la maneĝo 
eliras la tipa cirkodoro. 

Ni nun fariĝas dum momento 

eĉ Iomete sentimentalaj, 

kiel la poeto Rilke: 

"Kiuj estas tiuj vagantaj veturantoj, 
kiuj eble estas ankoraŭ 10m pli 


fuĝemaj ol ni mem?" 


Sed tiam la prezentado jam 
komenciĝas. 
e 





ĈENMenpopigita 


senvestigita de mi mem 
senmemorigita 

dum kiom eonoj mi vagas 
de stelo al stelo 


de intertempo al intertempo? 


intergalaktika sen festvesto 

pompo preparo mi intuas min alvokita 
kvazaŭ par” kaj parto: 

andromedano plejadano 


vegao min postulas sirius' min kunvokas 

senmemorigita kaj sendirekta 
polusa stelo norton min ne donas 
daŭre mi ruliĝas tra iluzia nokto 
de mia volonta blindo: 

kiu bizara popol” min elaĉetos 
dum ekstazo diskreta? 

kaj min koncedos vibre 

la legitiman habeas corpus 

de lumoj briloj kaj koloroj 


ĉe mia kontaĝa renovigo? 


Siv Burrel (Svedio) 





Manko de loĝejo—ho, melankolie! 


Propra apartamento 1e 
certe plej valoras, 
sed ne akceptu promeson kiel fakton 


ĝis fine vi subskribis la kontrakton! 


Sur sofo de kamarado dormi 
ne bonas por malriĉa student! 
Aŭtoritatoj povas eĉ ne informi 


pri longeco de loĝejatend'. 


Politiko estas arto de elekto, 
do elektu, ke ĉiu hom” 
per domkonstruada direkto 


havos rajton de propra dom'! 


Ĉuisto (Ĉinio) 


Gardi la belan tempon 


mi renkontiĝas kun vi juna 








en mia sonĝo nuna 

sur mian vizaĝon kun rideto 

tra la ombro de folioj 

versiĝas la radioj 

lasu min proksimiĝi al vi kun pasio 
la ĉarma figuro kaptita de fotilo 
similas la subtilan brizon 


ĝi alŝvebis al mi kun via aromo de lipoj 

penseo 


lasu vian koron de orf-solo 
droni en ekstazo de neono 


kaj ebriiĝi en la nokto de luna paradizo 





mi renkontiĝas kun vi juna 

kvazaŭ en antaŭa sonĝo 

ankaŭ restas via spuro nuna 

en mia koro 

ĝi tuj vekas ĉe mi vian mutan volon 
en venontaj tagoj kiel la neĝflokoj 
flirtos en ĉielo senlima 

pro la sincereco de koro ama 

kiu min varmigas kiel pasio flama 


trans mia ora horo 


Elena Popova (Bulgario) 


l. 
Kun la longa rostro 
kaj grandaj oreloj, 
vere tiu besto 
ne estas eleganta. 
Sed necesa helpanto 
estas la giganto 
(elefanto ) 
2: 
Sur la herbetoj, 
aŭ la ŝtonetoj, 
sur la ter” malmola 
aŭ en la domoj, 
rapidas sola 
aŭ en kolono 
kun amikoj 
la 
(formiko) 
3. 
Laŭ la fabeloj 
supertera belulin” 


vivas en la riveroj, 

la arboj kaj floroj. 
Ĝi ĉarmas la koron 
dum meznokta horo. 
Kiu kaŝas en la nom' 
de l 

( feliĉulin') ? 
4. 
Iras petole, 
muzikas vole, 
portas ĝojon 
en l'animoj. 
Vintre malriĉa, 
somere riĉa — 
inter la floroj 


per muzikilo 


muzikas 


( grilo) 





Jadranka Miric (Serbio) 





„ Hzikini 


Varmega tago. 





Jen, meze de la vintro 
ekfloris konval'. 

e ko cb 
Tra branĉaro ho, 
vidiĝas blua ĉiel”. 
Bluiĝas nokto. 

e ko ck 
Marta krepusko. 
Flava lantern' aperas 
sur griza ĉiel”. 

e ok ck 
Ruĉĝiĝas ĉiel”. 


Subite fi ventego 





redonas vintron. 


Cecilia Meireles 
VAN N E JA Nl LA 
Eĉ Dio taksis ĝin feliĉo 
Elkanta mia sufero 
tiel dolĉis laŭ la vorto, 
serenis laŭ l' maniero, 


ke eĉ al Di' mia sorto 


ŝajnis ĝuo ne sufero. 


Orliraj ĉiuj anĝeloj' 

kun klin' en alta apreco. 
Ter' tuta pro l' voĉfajneco 
min enviis, kaj "de l' steloj" 


diris "neprestas ĝi peco" 


Mi vekis ulojn en dormo, 
mortintojn mi suspIrigis. 
Ĝoj' laŭ ĉielark' post ŝtormo 
el mia buŝo sinleve: 


Viv' kaj sonĝo sin plenligis. 


Iĝis ĉe l' mister' de l' kanto 
sen VId' vi, Dio sen SCIO... 
Mirindega plordonanto: 

- ĈIUJ sorĉitaj de l' ĉanto, 
nur mi en tristagonio! 

Tiel dolĉan sinprezenton 
de mia sufer' en verso 
volis Di', mian lamenton 
donu ke la Universo 


el ĝi verŝu ĉi kontenton! 


Elportugaligis 


Wel CR (Brazilo) 


Yu Xiuhua 


/ a wento bwe Cal kanpart 


mi petas esti infaneto de l' ĉielo, 

mi promenas tra l' kamparo en profunda vintro, 
la vento blovas la nuancojn de ĉi tiuj tagoj. 

la vinglaso falis, sed neniu ĝin restarigis, 

mi jam ebriiĝas en la foro, 


la mieno jam flaviĝas. 


la tritiko ekverdiĝas kun soleco, 
lasu min atingi la venontan primaveron. 
iu ombro cxiam staras sur la kampo, 


nun mi volas fumi. 


kiam ruĝa sorgo estas Jam hejmreveninta, 
kiom sentoj de hejmloko estas por mi” 
ekzistado sidas sur la tablo kun fer-incensujoj. 
miajn amon kaj malamon 


mi tro timas plu mencii 


Jen la vento blovas min pli kaj pli suben, 
ĝis mi enŝlimiĝas por elĉerpi akvon. 

mi esperas esti l' infaneto de l' ĉielo, 
kiel se 

mano povus tuŝe atingi. 


Elĉinigis 





Gao Huaijun 


Nova Tago 


penseo 


mi klopodos kiel eble plej multe 
jen alporti al vi lumon en malhelo 
lasi vin aŭskulti 

vokojn de espero 

por ke via revo 

ne vanuu kaŝe el de miaj fingropintoj 
morgaŭ se tiele 

maljuniĝos mi solece 

perdos kion mi tre amas 

vento min posedos ne plu 

pluvo min vizitos ne plu 

en kora kampo mia 

ne okazos la retrorigardo al paseoj 
en ĉi primavero 

miaj amatino kaj amikoj 

mi per mia plum' kaj inko 

ŝirmos vin jen kontraŭ ĉiuj morboj 


mi deziras al ni ĝojon en sezon”' printempa 





Elĉinigis Fangtang (Ĉinio) 


Mimoza Ahmeti 





en nova tago 


mi la hieraŭajn aĵojn 

forigos ja senspure 

kun la sento atendema 

donos mi al mia sopirata homo 


ian senparolan forton 


kiel alumetvendanta la knabino 
mi per unu alumeto 

vin varmigas en la vintro 
kvankam feblas ĝia lumo 

sed 


Ĉi tiun senvoĉan militon mi ne forgesos, 
Eĉ se iun tagon ĝi finiĝos 

Ĉi tiun militon per nevideblaj armiloj, 
Per fortoj, neesprimeblaj paroloj, 


Kaj ĉi tiun urbobuson... 


Ĉi tiun urbobuson kien vi neatendite grimpis 
Kie malantaŭ la vitro oni spruĉis 

Kvazaŭ post obskurita vizio, 

Mirinda, tute sopirema, 


Kiel mangestis min, mangestis elmigrinto. 

Kaj malfermis mi la manplaton, 
Streĉigis ĝian liberon al kvin direktoj, 
Salutis vin, kara, salutis, 


Kiel en la lasta mondmilito. 


£a luno 


Kiom multe interluktis mi kun la hieno, 

VI ja ne scias! 

Kaj kiomfoje mi interluktos ankoraŭ kun ĝi 

Oni devas solvi: Kiu venkos kiun 

Inter si kaj mi 

Intertempe, ĝi denove alproksimiĝas, 

Jen, vidu ĝin 

Ĉirkaŭe kaj ĉirkaŭe, kaŝema, absorbema ĝi 
alproksimiĝas! 

Ĝiaj taktikoj jam min ruzigis! 

Ĝia malfideleco mian rigardon pliakrigis! 

La interluktado kun ĝi mian korpon 
pliperfektigis! 


Ĝiaj ekskorioj mian kuraĝon hardigis! 


Flava hieno, flava hieno 

Kun lazuretaj okuloj 

Daŭre estas mia danĝera malamiko 
La pruvilo 


De mia rezistado. 


La lasta letero de M ajakoiski 


Vagadas mi tra la vojoj vidi vin esperante, 

Sed ne okazas ke ni unu la alian, kara, 
trovante. 

Timetas mi ĉu 

Iunokte postdorse 

Frapas min subite nigra mano 

Sentas mi: nokto je revemaj steloj 

Min mortigos 


Nokto je ĝojlumaj steloj 


En miaj okuloj, ĉiam, senĉese, blueske 
Moviĝas via aprileca vizaĝo. Kaj tiun 


matenon, 





penseo 


Mortigite, trovinte, min en iu stratofino, 

La hazardaj preterpasantoj alproksimiĝos, 
timigite, 

Sed ne tuŝos ili mian korpon, ekvidinte 

Al la okuloj, 


Tie ili vian lazurluman vizaĝon distingante, 
Kiu strange alrigardas ridante 
Ekpensos la preterpasantoj indignante 


Ke la murdisto vi estas, 


Ekpensos tiel ĉar estas ja ili 
Preterpasantoj 

Kaj fervore, ne ŝparante, ili denuncos 
Lastlaste, ankaŭ vin, kara, 1li mortigos 


La ĵurnaloj la opinion, certe kvietigos 


La vera murdisto savixgos, 


Kaj tutkvieta tra la ĉefurbo promenos. 


Elalbanigis 
p Bardhyl Senimi 


(Albanio) 


ad 


Wang Chaneling (698-757) 


Al imperia prokuroro CHAI 


Fluas rekte al la urbo Wugang la rivero, 

Mi kaj vi malĝojas pro disiĝa korsufero. 

verda mont' kun nubo kaj pluveto nin 
kunligas, 


En du lokoj banas nin la sama luna helo 


Zhang Ji (vivanta ĉ. 753) 
En boato ĉe acer-ponto 


Luno sinkas, korvoj grakas en prujna vetero, 
triste dormas mi sub fiSŝistlampo ĉe acero. 


Nokte el la templo Hanshan ekster l' urbo 

Gusu 


sonorilaj tintoj ĝenas min sur la rivero. 
Elĉinigis Ardo (Cinio) 


Yuan Jie (719—772) 





La eta lago Shiyu, same kiel granda Dongting, 

Nun ŝvelas en somero ĉe l' helverda 
insulmonto. 

La valo servas kiel glaso, kaj la lag” vinujo, 

Ĉi drinkemuloj jen sporade sidas en la rondo. 

Ne povas bari la vinotransporton de boato 

Eĉ tio, ke dum tagoj furiozas vent' kaj ondo. 

Ĉerpilon longan mi krucside tenas, kaj l” aliaj 


Ĉirkaŭe drinkas, nur ke estingiĝu desaponto. 


Du Mu (803 - 852) 
En castejo 


En la gastej” mi restas sen kompano 
Kaj en kontemplo de melankolio. 
La frida lamp' pensigas pri paseo, 
Ekvekas min sovaĝansera krio. 

Tra jaro l” hejmletero nun atingas 
Afliktas min matene nostalgio. 


Ekstere ĉe l” nebula riverbordo 


ligitas fiŝboat' de l' familio. 


Liu Zongyuan (773—819) 


MX 





De longe lacas mi de ofic-vesto kaj, degrade, 
Mi ĝoje iras al sudlando necivilizita. 
Ĉe bedoj foje mi najbaras en libera tempo, 


Kaj foje en montaro vagas kiel hom” ermita. 


Plugiĝas en mateno rosa l” herbkovrita kampo, 


Vespere en boato al mi sonas fluo glita. 
Ĉi tie mi renkontas ja neniujn vulgarulojn, 
Kaj kantas kun la kapo al ĉielo lazurita. 


Elĉingis 


Minosun (Ĉinio) 





penseo 


Wang Anshi (1021-1086) 


—laŭ melodio Sudlandano 
De antikveco oni fondas 
ĉi tie la palacon imperian, 
ĉar verd” de arboj, herboj ondas 
sub la vualo de l' vapor” favora. 
Ve, malfeliĉe oni desapontas 
pri nenug' de l' kvarcentjara sonĝo. 
Jam korteganoj mortis vane, 


iliaj tomboj grege sin renkontas. 


Promenas mi laŭ riverbordo, 

kaj mi ascendas turon 

etaĝon post etaĝo kun streĉita forto. 

Pri l' historiaj faktoj de la dinastioj 

ne nepre ĉuu ja laŭ ordo. 

Direktu jen rigardon vian al la Longa 
Rivero, 

kiu senĉese fluas malgraŭ ĉies sorto. 

—laŭ melodio Budhista dancisto 

Kelkaj pajlkabanoj jen rigardas 

rivereton en senĝena fluokuro. 

Mi vestite en negliĝo, kun malalta ĉapo, 

paŝas inter plorsalikoj en vent-lulo. 

Floroj same ruĝas kiel lastajare, 

nokta printemp-vent' karese blovas 


ilin jen al disflorado en plezuro. 


Kiam la lunark' leviĝas al zenito, 
alte super arbopintoj, 

mi sobriĝas en malrapido 

pro tagmeza la drink-ebruĝo. 

Kion mi prizorgas en medito, 

kun amemo? Nur sufiĉas unu aŭ du 


pepoj de la oriolo en ekscito. 


Yan Jidao (1030?-1106?) 


—laŭ melodio Feo ĉe rivero 
Vekiĝinte el la sonĝo trovas mi, 
ke ŝlositas ĉiuj pordoj supre. 
Kiam mi sobriĝas el ebri', 
la kurtenoj pendas jen malalte. 


Lastajare la printempa apati' 

ree venas al mi en la koro. 

Dum florofalad” mi kun konsci' 
sentas min izola ja des pli. 

En subtila pluvo paro da hirundoj 


tamen flugas ame kun pasr'. 


Je l' unua fojo mi ekvidis ŝin 
en aroma rob” el luksa silko. 
Ŝi, ludante bivon, kun kapklin' 
kantis amrakonton dolĉe. 

La tiama lun' ankoraŭ min 
nun prilumas sur ĉielo, 

dume tiutage Ŝi reiris hejmen 


same sub la luna ilumin'. 





—laŭ melodio Perdrika ĉielo 
Tenante jadan tason ambaŭmane 
vi jen proponis al mi komplezeme 
vintrinkon, en vestaĵo luksa, 
kun mola sent' ekstreme. 

Mi spite ebriiĝon unuglute 
fintrinkis vinon sendileme 

ĝis ruĝis la oreloj. 

Vi dancis, dancis ja senĝene 

ĝis lun' malalten sinkis 

al saliksuproj skuiĝantaj treme. 
Finiĝis la kantad” mi eĉ ne povis 


svingeti ventumilon fortosvene. 


Ekde disiĝo mi sopiri emis 

renkonti vin kun ĝoja sento. 
Kelkfoje ni kuniĝas eĉ en mia sonĝo, 
ĉu havas samon vi dum la momento? 
Ĉinokte vere ni kunestas longe, 
babilas sub lamplum' en evidento, 
sed ni l' okulojn streĉas 


por vidi zorge kun atento, 


n-ro 342 penseo 


timante, ke ni renkontiĝus 


vizie en la sonĝ' prezento. 


Elĉinigis 





ĈAPITRO DUDEK-UNUA 


Tian Zifang 


$21-06 

Boli Xi donis nenian atenton al la rango 
kaj la salajro, sekve grasiĝis la bovoj, kiujn li 
bredis, kaj tial la duko Mu de la regno Qi 
konfidis al li la regadon de la regno malgraŭ 
lia malalta pozicio. La bravulo Shun donis 
nenian atenton al la vivo kaj la morto, kaj tial 


li havis grandan influon sur aliajn. 


$21-07 

Kiam la duko Yuan de la regno Song 
ekhavis emon al pentrado, ĉiuj kortegaj 
pentristoj kolektiĝis antaŭ li. Post kiam ili 
ricevis la instrukcion kaj riverencis al la duko, 
iuj el ili staris ĉirkaŭe, pretigante Ĉiu sian 
penikon kaj miksante sian inkon, kaj duono de 
1li atendis ekstere. Iu el 1li, kiu alvenis malfrue, 
malurĝe paŝadis al li. Ricevinte sian 
instrukcion kaj riverencinte al la duko, li ne 
restis tie, sed sin retiris rekte al sia loĝejo. La 
duko sendis vidi, kion li faras tie. La sendito 
trovis la pentriston sidanta sur la mato kun la 
kruroj krucitaj antaŭ si, nuda ĝis la zono. 

Aŭdinte la raporton de la sendito, la duko 
Yuan diris: “Tiu plaĉas al mi. Li estas vera 


pentristo.” 

$21-08 

Dum sia inspekta vojaĝo en Zang la reĝo 
Wen de la regno Zhou vidis maljunulon 
hokfiŝi sur la riverbordo. Tamen lia hokfiŝado 
ne estis efektiva hokfiŝado. Li tion faris ne por 
fiŝoj, sed por pasigi sian tempon. Li ĉiam estis 
tie, hokfiŝante por la hokfiŝado mem. 

La reĝo Wen intencis dungi lin kaj 
konfidi al li la regadon de la regno, sed li timis, 
ke tio povos maltrankviligi liajn ministrojn kaj 
parencojn. Ĉe la dua penso li intencis rezigni 
la ideon kaj lasi lin foriri, sed li ne eltenis la 
penson, ke lia popolo estos senigita Je tia ĉiela 
protekto. 

Frue en la sekva mateno la reĝo Wen 
kunvokis siajn ministrojn kaj diris: 

“En la lasta nokto mi sonĝis pri bona viro 
kun bruna vizaĝkoloro kaj barbo. Rajdante sur 
grizmakula ĉevalo kun hufoj ruĝaj je unu 
flanko, li donis al mi instrukcion: “Konfidu 
viajn regnajn aferojn al tiuj ĉi maljunulo en 
Zang, kaj via popolo estos liberigita de 
malfeliĉoj.”” 

“Do estas via karmemora patro de via 
moŝto!” diris la ministroj kun respekto. 

“Nuokaze, ni do konsultu aŭguriston,” 
diris la reĝo Wen. 

“Ĉar ĝi estas la ordono de via karmemora 
patro, ĝ1 estas neniel dubebla. Kial do necesus 
la aŭgurado””” diris unuanime la ministroj. 

Sekve la maljunulo en Zang estis 
eskortita al la ĉefurbo, kaj al li estis konfiditaj 
la regnaj aferoj. Li ne ŝanĝis la leĝojn kaj la 
regularojn, nek publikigis novajn. Post tri jaroj 
la reĝo Wen faris refojan inspektan vojaĝon en 
la tuta regno. Li trovis, ke la klikoj perdis siajn 
ĉefojn kaj disiĝis, ke la regnoficistoj ne plu 
laŭdas siajn meritojn, kaj ke komercistoj ne 
plu enkondukas falsajn mezurilojn el la 
najbaraj regnoj. La disiĝo de la klikoj indikis, 
ke la regpotenco centraliziĝis; la nelaŭdo pri 
siaj meritoj indikis, ke ĉiu el la regnoficistoj 
dediĉis al la komuna devo; la malapero de la 


malveraj mezuriloj indikis, ke jam malaperis 

trompemo en la rilatoj kun la aliaj regnoj. 

Kaj tial la reĝo Wen faris la maljunulon 
sia granda majstro kaj, kun la vizaĝo turnita al 
la nordo, lin respektege demandis: 

“Ĉu la maniero de nia regna regado 
povos esti disvastigita al la tuta mondo?” 

La maljunulo el Zang restis silenta kaj ne 
donis respondon, kaj poste li foriris kun 
indiferenteco. Li donis ordonojn en la mateno, 
sed Jam malaperis en la vespero, kaj de tiam 
oni aŭdis nenion pli pri li. 

“Ĉu la reĝo Wen ankoraŭ ne akiris la 
perfektan fidon de la popolo? Kial li elpensis 
tiun sonĝon?”” demandis Yan Hui Konfuceon. 

“Silentu!” diris Konfuceo. “Diru nenion 
pri tio. La ago de la reĝo Wen ja estis perfekta. 
Kial vi ankoraŭ faras komenton pri li kaj 
kritikas lin? Per tiu sonĝo li nur portempe 
sekvis la kutimon de la popolo.” 

Elĉinigis 





= Wang Chongfang (Ĉinio) 
| 


Ĉineske 


Mandio (Ĉinio) 





—laŭ ĉinesko Dekses-Silabo“ 
En 


varma printempa maten” 

radias 


bela flormien”. 


Jen 
ekruĝas la floroj en 
la korto 


kaj en la ĝarden”. 


Sen 
makuloj, sed kun purplen” 
ĝI ruĝas 


kiel la ruben”. 


Jen 
persikfloroj sur la scen” 
feras 


sub sunlum' sen ĝen”. 


Sen 
ajna nebula katen” 
ĝi helas 


kvazaŭ sur saten”. 


Mi 
amas kun ĝoja ebri' 
ĝin tree 


en vigla magi'. 


Cu 
ŝi kaŝe venas sen bru” 
por ame 


ĉeesti kun ĝu”? 


Mi 
komprenas, ke estas ŝi, 
vere ne 


mia fantazi'. 


kud 


KER”, 
ki in fate ĉe 
Er 


= 


WA o Ss 

“Deskses-Silabo: ĉina fiksforma poemo el kvar versoj 


de 1, 7, 35 silaboj, laŭ rimaranĝo a,a,xa (x=senrima) 


Jadranka Miric (Serbio) 


Atendante vakcinon 


kontraŭ viruso ““covid 19” 


Februar' 

pasis rapide. 

Bela paro sidanta 

sur benko sub arb' ride. 


Jen, vid- al -vide ! 


Suniĝas 

milde, tuttage. 

Briletas sunradioj, 

dum hundo bojas vage, 


gaja saltetas mage. 


Ekfloris 

krokusoj bluaj. 

Kiel lantern' ĝi lumas 
en la horoj vesperaj. 


Steloj kandelaj! 


Migrantaj 

revenis birdoj 

al Nordo. Malkutime. 
Ekfloris rusaj pinoj 


de post cent jaroj! 


Ekfloris 
eĉ, fimalsanoj. 
Korona virusoj, ve.! 


Malpleniĝas urbegoj. 


Miloj da mortoj! 

vintraj rozetoj. 
Jam floranta ĉielo 
Floras ĉerizarbetoj 


kun burĝonetoj. 


Kvietas 

lagosurfaco. 
Alflugis insektoj sur 
boatoflago. Laco 


pasas en paco! 


Nokte 

aŭdiĝas sonoj 

kvazaŭ dancantaj steloj 
bruetas aere. Voj' 


plenas de lumoj. 


Venteto 

blovetas lace. 
Homoj ludas leĝere. 
iuj fiĝkaptas pace , 


revas kurace! 


Someraj 

varmegoj vintre 

dum korona pandemas. 

Zorgemoj kreskantaj are . 

Ruĝas luno re. 
“Sopir-al-sudo (ĉine: Yijiangnan): ĉina fiksforma 
poemo el kvin versoj de 35,77,5 silaboj laŭ rimaranĝo 


xa,xa,a (x=senrima). 


Lin Qingxuan 


Kakunpena de lto 


Promenante en la kamparo, mi vidis kampulon hoji 


la teron kun granda peno. Delonge mi jam ne vidis 

tian laboradon, do mi sidiĝis sur la kamprando por lin 
observi. 

Lia fortika torso estis nuda. La pozo, kiam li levis 
alten la hojon, vidite kontraŭ la lumo, verŝajnis bronza 
skulptaĵo. Kia bela bildo! 

Donante nenian atenton al mi, li nur zorgis pri 
hojado kaj ordigado de la tero. Li ebenigis la teron ĝis 
la malalta kampeĝo tuj ĉe mi. Mi vidis, ke lia korpo 
estas trempita de ŝvito kaj lia pantalono tramalsekigita. 
Li amike diris al mi, “Mi hojas por planti arakidojn.” 

Mi diris, “Jam antaŭ longe mi ne vidis 1un uZi hojon. 
Nun oni faras tion per plugmaŝinon, ĉu ne?” 

Li respondis, “Nur malgranda parcelo. Sufiĉas por 
mi finfari tion per hojo en unu tago.” 

“Ĉu vi volas iom ripozi?” mi demandis. 

“Bone.” Alirinte kun la hojo sur la ŝultro, li etendis 
la manon kaj elprenis grandan kruĉon el la herboj 
malantaŭ mi, kaj verŝis al mi tason da malvarma teo. 

“Post unu monato VI povos vidi la verdajn 
terpomajn plantidojn. Tiam viaj okuloj kontentiĝos pri 
la bela bildo. Imagante al si la scenon post unu 
monato, li diris, “Mia avo diris, ke la tero ne trompas. 
Ĝi produktas tiom, kiom vi penas. La tero samas kiel 
homo. Se vi ĝin dorlotas kaj respektas, ĝi donas al vi 
rekompencon: flori kaj fruktdoni por vi. Tial mia avo 
asertis, ke oni kultas arbon por fruktoj kaj respektos 
hojon por rizo.” 

Aŭdinte tion, mi estis tre kortuŝita. De tiam, kiam 
mi paŝas sur la kampoj, mi povas vidi la rekompencon 
donitan de la tero. Kaj ankaŭ mi povas vidi, ke ĉiu 
floro havas la koron rekompenci sian koramikon, 
samkiel la tero. 


Elĉinigis 


Jatina (Ĉinio) 

